**Martin Hanzl** (s. 25. joulukuuta 1993 Ústí nad Labem, Tšekki) on tšekkiläinen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan keskushyökkääjä.

Ura
---

### Seuraura

Hanzl on HC Slovan Ústečtí Lvin kasvatti. Hän oli kauden 2008–2009 päätteeksi nostamassa seuran U18-joukkuetta kakkostasolta Tšekin U18-sarjaan. Kaudella 2010–2011 Hanzl oli joukkueen paras pistemies ja syöttäjä tehoilla 16+33=49. Kaudella 2011–2012 hän oli nostamassa Slovan Ústečtí Lvin U20-joukkuetta kakkostasolta Extraliga juniorůlle. Kaudella 2012–2013 Hanzl toimi joukkueen varakapteenina. Hän oli tehoilla 13+22=35 joukkueen paras pistemies ja syöttäjä. Hanzl jakoi myös Slovan Ústečtí Lvin sisäisen maalipörssin voiton Štěpán Kuchynkan kanssa. Hän oli joukkueen paras pistemies ja syöttäjä myös karsintasarjassa tehoilla 2+7=9, mutta Slovan Ústečtí Lvin kausi päättyi kuitenkin putoamiseen takaisin kakkostasolle. Kaudella 2013–2014 Hanzl debytoi seuran miesten joukkueessa Tšekin toiseksi korkeimmalla sarjatasolla 1. česká hokejová ligassa, jossa hän pelasi tulokaskaudellaan 39 runkosarjaottelua tehopistein 3+11=14. Karsintasarjassa Hanzl pelasi kymmenen ottelua tehopistein 4+7=11. Hän oli Slovan Ústečtí Lvin paras pistemies ja syöttäjä sekä jakoi sisäisen maalipörssin voiton David Tůman ja Václav Meidlin kanssa. Hanzl pelasi kauden aikana myös seitsemän ottelua lainalla sarjatasoa alempana 2. česká hokejová ligan HC Děčínissa.

Kaudeksi 2014–2015 Hanzl siirtyi jatkamaan 1. ligan pelejään HC Mostiin. Kesken kauden, maaliskuussa 2014 seura kuitenkin lainasi hänet loppukaudeksi takaisin samalla sarjatasolla pelaavaan kasvattajaseuraansa HC Slovan Ústí nad Labemiin (ent. HC Slovan Ústečtí Lvi). Kauden 2015–2016 Hanzl pelasi pääasiassa Mostissa, mutta hän pelasi myös kaksi ottelua lainalla 2. ligan SK Draci Bílinassa.

Hanzl siirtyi kaudeksi 2016–2017 Extraliga-joukkue HC Litvínoviin, jossa pelasi myös hänen isoveljensä Robin. Martin Hanzl teki Extraliga-debyyttinsä runkosarjan avauskierroksella 9. syyskuuta 2016 vieraissa HC Olomoucia vastaan. Hänet merkittiin Litvínovin nelossentteriksi laidoilleen Ondřej Jurčík ja František Gerhát. Hanzl sai ottelussa jääaikaa 6.58 minuuttia. Ensimmäisen Extraliga-maalinsa hän teki yhdeksännessä ottelussaan 9. lokakuuta 2016 HC Sparta Prahaa vastaan isoveljensä Robinin syötöstä. Kaikkiaan Hanzlin tulokaskausi toi runkosarjassa ottelussa tehot 14+12=26. Hän oli Litvínovin kolmanneksi paras maalintekijä. Pudotuspeleissä Hanzl teki viidessä ottelussa yhden maalin. Hän pelasi kauden aikana myös viisi 1. ligan ottelua lainalla HC Mostissa. Toukokuussa 2019 Hanzl teki Litvínovin kanssa kaksivuotisen jatkosopimuksen.

Kaudella 2019–2020 Hanzl nousi Litvínovin varakapteeniksi. Hän oli 23 syöttöpisteellän joukkueen paras syöttäjä Jakub Petružálekin kanssa. Kaudeksi 2021–2022 Hanzl siirtyi vuoden mittaisella sopimuksella HC České Budějoviceen. Hän oli joukkueen kolmanneksi paras pistemies tehoilla 11+21=32. Huhtikuussa 2022 Hanzl teki České Budějovicen kanssa kaksivuotisen jatkosopimuksen. Kaudella 2022–2023 hän teki Extraligan yhden kauden piste-ennätyksensä tehoilla 12+25=37, joilla Hanzl oli joukkueen kolmanneksi paras pistemies.

Kesken kauden 2023–2024, siirtotakarajalla helmikuussa 2024 Hanzl siirtyi loppukauden kattavalla sopimuksella SM-liigajoukkue Vaasan Sportiin.

### Maajoukkueura

Hanzl on pelannut Tšekin A-maajoukkueessa kaksi ottelua tehden yhden syöttöpisteen. Hän teki A-maajoukkuedebyyttinsä 23. elokuuta 2017 Slovakiaa vastaan. Hanzl merkittiin Tšekin kolmosketjun oikeaan laitaan Jakub Hermanin ja Dominik Uherin viereen.

Muuta
-----

Hanzlin isoveli Robin on Tšekin maajoukkuehyökkääjä, joka pelaa Ruotsin SHL-liigan Timrå IK:ssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | HC Slovan Ústečtí Lvi | Tšekki U20 | 8 | 0 | 2 | 2 | 0 | – | – | – | – | – |
| 2011–2012 | HC Slovan Ústečtí Lvi | Tšekki U20 2 | 32 | 24 | 31 | 55 | 14 | – | – | – | – | – |
| 2012–2013 | HC Slovan Ústečtí Lvi **(A)** | Tšekki U20 | 39 | 13 | 22 | 35 | 16 | – | – | – | – | – |
| 2013–2014 | HC Slovan Ústečtí Lvi | Tšekki U20 2 | 11 | 7 | 8 | 15 | 4 | – | – | – | – | – |
|  | HC Slovan Ústečtí Lvi | Tšekki I | 39 | 3 | 11 | 14 | 0 | – | – | – | – | – |
|  | HC Děčín | Tšekki II | 7 | 3 | 1 | 4 | 10 | – | – | – | – | – |
| 2014–2015 | HC Most | Tšekki I | 14 | 2 | 0 | 2 | 4 | – | – | – | – | – |
|  | HC Slovan Ústí nad Labem | Tšekki I | 19 | 2 | 4 | 6 | 6 | 10 | 0 | 4 | 4 | 10 |
| 2015–2016 | HC Most | Tšekki I | 38 | 8 | 3 | 11 | 10 | – | – | – | – | – |
|  | SK Draci Bílina | Tšekki II | 2 | 0 | 1 | 1 | 0 | – | – | – | – | – |
| 2016–2017 | HC Litvínov | ČEL | 49 | 14 | 12 | 26 | 18 | 5 | 1 | 0 | 1 | 2 |
|  | HC Most | Tšekki I | 5 | 1 | 2 | 3 | 0 | – | – | – | – | – |
| 2017–2018 | HC Litvínov | ČEL | 49 | 7 | 13 | 20 | 30 | – | – | – | – | – |
| 2018–2019 | HC Litvínov | ČEL | 50 | 7 | 9 | 16 | 16 | – | – | – | – | – |
| 2019–2020 | HC Litvínov **(A)** | ČEL | 45 | 6 | 23 | 29 | 10 | – | – | – | – | – |
| 2020–2021 | HC Litvínov **(A)** | ČEL | 52 | 10 | 14 | 24 | 12 | 3 | 0 | 0 | 0 | 0 |
| 2021–2022 | HC České Budějovice | ČEL | 55 | 11 | 21 | 32 | 18 | 10 | 1 | 2 | 3 | 0 |
| 2022–2023 | HC České Budějovice | ČEL | 52 | 12 | 25 | 37 | 10 | – | – | – | – | – |
| 2023–2024 | HC České Budějovice | ČEL | 26 | 2 | 3 | 5 | 6 | – | – | – | – | – |
|  | Sport | SM-liiga |  |  |  |  |  |  |  |  |  |  |
| 8 kautta | yhteensä | ČEL | 378 | 69 | 120 | 189 | 120 | 18 | 2 | 2 | 4 | 2 |

Lähteet
-------

* Martin Hanzl The Internet Hockey Databasessa (englanniksi)
* Martin Hanzl Eurohockey-sivustolla (englanniksi)
* Martin Hanzl *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Martin Hanzl *liiga.fi*. Jääkiekon SM-liiga Oy. Viitattu 6.3.2024.
2. 1 2 3 4 5  Martin Hanzl *Elite Prospects*. Everysport Media Group AB.  (englanniksi)
3. ↑  Elite Prospects - HC Slovan Ustecti Lvi U18 *eliteprospects.com*. Everysport Media Group AB. Viitattu 6.3.2024. (englanniksi)
4. ↑  Elite Prospects - HC Slovan Ústečtí Lvi U20 *eliteprospects.com*. Everysport Media Group AB. Viitattu 6.3.2024. (englanniksi)
5. ↑  Elite Prospects - HC Slovan Ústečtí Lvi *eliteprospects.com*. Everysport Media Group AB. Viitattu 6.3.2024. (englanniksi)
6. ↑  Martin Hanzl *hokej.cz*. BPA sport marketing a.s. ve spolupráci s eSports.cz, s.r.o. Viitattu 6.3.2024. (tšekiksi)
7. ↑  Rozestavení: HC Olomouc - HC VERVA Litvínov, 09.09.2016 *hokej.cz*.  9.9.2016. BPA sport marketing a.s. ve spolupráci s eSports.cz, s.r.o. Viitattu 6.3.2024. (tšekiksi)
8. ↑  HC Olomouc - HC VERVA Litvínov, 09.09.2016 *hokej.cz*.  9.9.2016. BPA sport marketing a.s. ve spolupráci s eSports.cz, s.r.o. Viitattu 6.3.2024. (tšekiksi)
9. ↑  HC VERVA Litvínov - HC Sparta Praha, 09.10.2016 *hokej.cz*.  9.10.2016. BPA sport marketing a.s. ve spolupráci s eSports.cz, s.r.o. Viitattu 6.3.2024. (tšekiksi)
10. ↑  Elite Prospects - HC Litvínov *eliteprospects.com*. Everysport Media Group AB. Viitattu 6.3.2024. (englanniksi)
11. ↑  Trávníček s Hanzlem pokračují v Litvínově. V týmu končí Petrásek s Tůmou a další trojice hráčů *hcverva.cz*.  1.5.2019. HC VERVA Litvínov, a.s. Viitattu 6.3.2024. (tšekiksi)
12. ↑  Elite Prospects - HC Litvínov *eliteprospects.com*. Everysport Media Group AB. Viitattu 6.3.2024. (englanniksi)
13. ↑  Změny v Motoru - kdo končí a kdo přichází? *hcmotor.cz*.  1.5.2021. ČESKÉ BUDĚJOVICE:  CBH2013 a.s. Viitattu 6.3.2024. (tšekiksi)
14. ↑  Elite Prospects - HC Motor České Budějovice *eliteprospects.com*. Everysport Media Group AB. Viitattu 6.3.2024. (englanniksi)
15. ↑  Motor má kostru mužstva pod smlouvou, na posily nespěchá *hcmotor.cz*.  26.4.2022. ČESKÉ BUDĚJOVICE:  CBH2013 a.s. Viitattu 6.3.2024. (tšekiksi)
16. ↑  Elite Prospects - HC Motor České Budějovice *eliteprospects.com*. Everysport Media Group AB. Viitattu 6.3.2024. (englanniksi)
17. ↑  Hanzl loppukaudeksi Sportin hyökkäykseen *vaasansport.fi*.  16.2.2024. Hockey-Team Vaasan Sport Oy. Viitattu 6.3.2024.
18. ↑  Martin Hanzl *hokej.cz*. BPA sport marketing a.s. ve spolupráci s eSports.cz, s.r.o. Viitattu 6.3.2024. (tšekiksi)
19. ↑  Česko - Slovenko *isport.blesk.cz*.  23.8.2017. CZECH NEWS CENTER a.s. Viitattu 6.3.2024. (tšekiksi)
20. ↑  Robin Hanzl *Elite Prospects*. Everysport Media Group AB.  (englanniksi)

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
79 Hanzl |
86 Rantanen |
88 Miketinac |
91 Wännström |
95 Svoboda  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson